Βασίλειος Μαρκεζίνης

Ο Βασίλειος Μαρκεζίνης  (Αθήνα 10 Ιουλίου 1944 - Οξφόρδη 24 Απριλίου 2023) ήταν Έλληνας νομικός και πανεπιστημιακός, καθηγητής στο Πανεπιστήμιο του Τέξας.

Βιογραφικό 
Γεννήθηκε στην Αθήνα στις 10 Ιουλίου 1944 και ήταν γιος του πολιτικού Σπύρου Μαρκεζίνη. Έλαβε το πτυχίο του από τη Νομική Σχολή του Πανεπιστημίου Αθηνών με βαθμό 10 και το πρώτο του διδακτορικό με άριστα. Ήταν τακτικός καθηγητής στο Πανεπιστήμιο του Τέξας και ιδρυτής και διευθυντής του Ινστιτούτου Διεθνικού Δικαίου του Πανεπιστημίου του Τέξας στο Ώστιν. Διετέλεσε τακτικός Καθηγητής στο Πανεπιστήμιο του Λονδίνου, όπου ίδρυσε και διηύθυνε από το 2001 έως το 2007 το Ινστιτούτο Παγκοσμίου Δικαίου, όπως επίσης και του Πανεπιστήμιου του Λάιντεν (Ολλανδίας) και του Πανεπιστημίου της Οξφόρδης, όπου ίδρυσε και διηύθυνε από το 1995 ως το 2001 το Ινστιτούτο Ευρωπαϊκού και Συγκριτικού Δικαίου. Επιπλέον, έχει διδάξει σε είκοσι πέντε πανεπιστήμια ανά τον κόσμο, έχει συγγράψει τριάντα τρία βιβλία και πάνω από εκατόν τριάντα νομικά άρθρα, τα οποία έχουν δημοσιευθεί σε νομικά περιοδικά σε ολόκληρο τον κόσμο.

Τα έργα του έχουν μεταφραστεί στα γερμανικά, γαλλικά, ιταλικά, πορτογαλικά και κινεζικά. Είναι Μέλος της Βρετανικής Ακαδημίας, αντεπιστέλλον Μέλος της Γαλλικής Ακαδημίας και της Ακαδημίας Αθηνών, ξένος Εταίρος της Βελγικής, της Ολλανδικής και της Ιταλικής Ακαδημίας (Academia dei Lincei), όπως επίσης και του Αμερικανικού Ινστιτούτου Δικαίου. Από το 1997 φέρει τον τίτλο του Επίτιμου Συμβούλου της Βασίλισσας της Μεγάλης Βρετανίας (Queen's Counsel), ενώ από το 2000 είναι Ειδικός Επιστημονικός Σύμβουλος του Πρώτου Προέδρου του Γαλλικού Ακυρωτικού (Cour de Cassation). Από το 2007 είναι Μέλος του Διοικητικού Συμβουλίου του Κοινωφελούς Ιδρύματος «Αλέξανδρος Σ. Ωνάσης».

Έχει τιμηθεί με υψηλότατες διακρίσεις, όπως είναι ο Ταξιάρχης του Τάγματος της Τιμής από την ελληνική πολιτεία (2000), ο Μεγαλόσταυρος του Τάγματος της Τιμής από την Ιταλία (2002), Ταξιάρχης της Λεγεώνας της Τιμής της Γαλλίας (2004), ο Μεγαλόσταυρος του Εθνικού Τάγματος της Αξίας από τη Γαλλία (2006), καθώς και ο Ανώτερος Ταξιάρχης μετά Ταινίας και Αστέρος από τη Γερμανία (2005). Το 2005 έλαβε τον τίτλο του Ιππότη από τη Βασίλισσα Ελισάβετ Β΄ για τις εξαίρετες υπηρεσίες που έχει προσφέρει στις διεθνείς νομικές σχέσεις, έτσι λοιπόν στη Βρετανία φέρει τον τίτλο Sir.

Στα πρόσφατα έργα του, ασχολείται με την κρίση που πλήττει την Ελλάδα τα τελευταία χρόνια. Τοποθετεί την έναρξη της διαφθοράς του πολιτικού συστήματος στην αποστασία του 1965 και την ανατροπή της κυβέρνησης του Γεωργίου Παπανδρέου με εξωθεσμικό τρόπο, ενώ από τους ηγέτες της Μεταπολίτευσης επαινεί τον Ανδρέα Παπανδρέου για σωστή και πατριωτική εξωτερική πολιτική.

Απεβίωσε στις 24 Απριλίου 2023.

Βιβλιογραφία 

 Σκοτεινό Μεγαλείο, Εικονογραφημένο (σελίδες 175), Ελληνικά Γράμματα 2008
 Σκιές από την Αμερική, Εκδόσεις Λιβάνη 2009, 364 σελίδες
 Επικοινωνιακή διπλωματία και διπλωματία βάθους, Εκδόσεις Λιβάνη 2009, 317 σελίδες
 Το καλό και το κακό στην τέχνη και στο δίκαιο, Εκδόσεις Λιβάνη 2010, 397 σελίδες
 Μια Νέα Εξωτερική Πολιτική για την Ελλάδα, Εκδόσεις Λιβάνη 2010 - απόσπασμα από το βιβλίο
 Η Ελλάδα των Κρίσεων, Εκδόσεις Λιβάνη 2011 - βιβλιοπαρουσίαση από τον Δημήτρη Αλευρομάγειρο, Αντιστράτηγο ε.α. Επίτιμο Γενικό Επιθεωρητή Στρατού
 Γράφοντας για τον εαυτό μου. Σταθμοί μιας περιπατητικής ζωής, Εκδόσεις Λιβάνη 2011, βιβλιοπαρουσίαση από τον Μελέτη Μελετόπουλο
 Η Ελλάδα στον κατήφορο: Η ανύπαρκτη εξωτερική πολιτική, oι εγκαταλελειμμένες ένοπλες δυνάμεις, Εκδόσεις Σιδέρη 2013 - περισσότερα για το βιβλίο - βιβλιοπαρουσίαση από τον Δημήτρη Αλευρομάγειρο
 Η κληρονομιά της αρχαίας ελληνικής τραγωδίας στον ευρωπαϊκό πολιτισμό, Εκδόσεις Σιδέρη 2013 - περισσότερα για το βιβλίο - βιβλιοπαρουσίαση από τον Δημήτρη Σταθακόπουλο
 Ελλάς: Νέοι προσανατολισμοί σε στιγμές κρίσης, Σιδέρης 2014 - ο πρόλογος και ο επίλογος του βιβλίου.
 Ο Οδυσσέας και ο δημιουργός του, Εκδόσεις Σιδέρης 2017 - συνέντευξη του συγγραφέα σχετικά με το βιβλίο
 Juges et Universitaires face au droit comparé. Histoire des trente-cinq dernières années, Dalloz (2006) (with a Foreword of President Guy Canivet). [French translation of book no 6, below, but up-dated and with an additional chapter on French/USA constitutional law.]
 Judicial Recourse to Foreign Law: A New Source of Inspiration? (co-author), (Rutledge/ Cavendish Press, 2006) (409 pages).
 The German Law of Contract: A Comparative Treatise, 2nd ed. (co-author) [Completely re-cast and re-written to take into account the recent reform of German Contract Law; 2006, 979 pages plus liv. New edition to appear in 2011]
 Patterns of Federalism and Regionalism (co-editor), Hart Press (2006) (280 pages).
 Markesinis and Deakin's Tort Law (co-author), Oxford (6th ed., 2007)
 Good and Evil in Art and Law. An Extended Essay, Springer Verlag, Wien-New York, (2007), 264 pages. [Chinese and Portuguese editions in preparation].
 The Duality of Genius, Jan Sramek Verlag, illustrated, Vienna (2008) (pages 469)
 Engaging with Foreign Law (co-author), Hart Publishing (2009).

Παραπομπές

Πηγές 
 Αντίβαρο - Συλλογή άρθρων του Βασίλειου Μαρκεζίνη
 Σελίδα Βασίλειου Μαρκεζίνη στη βάση δεδομένων Βιβλιονέτ

Εξωτερικοί σύνδεσμοι 
 

Έλληνες πανεπιστημιακοί
Έλληνες νομικοί
Ιππότες της Λεγεώνας της Τιμής
Απόφοιτοι Εθνικού και Καποδιστριακού Πανεπιστημίου Αθηνών
Οικογένεια Μαρκεζίνη